recursal/SuperWikiNEXT-32B huggingface dataset:
**Årets lokale klimatiltak** er en klimakonkurranse for kommunesektoren som arrangeres av KS, Kommunalbanken og Miljøstiftelsen ZERO. Konkurransen arrangeres for å skape oppmerksomhet om gode klimaløsninger i store og små norske kommuner og i fylkeskommunene. Målet med prisen er å vise fram ambisiøse prosjekter for å begeistre og inspirere Prisen deles ut årlig under Zerokonferansen.

Prisvinnere 2018
----------------

I alt kom det inn 22 søknader til konkurransen. Fem toppnominerte ble valgt ut av en jury bestående Odd Einar Dørum, Kristin Halvorsen, Gunn Marit Helgesen, Marius Holm og Kristine Falkgård.

De nominerte og prisvinnerne var: 

* Bergen
* **Båtsfjord (2. plass)**
* **Flora (1. plass)**
* **Trøndelag (3. plass)**
* Østfold

Referanser
----------

1. ↑  «VINN PRISEN FOR ÅRETS LOKALE KLIMATILTAK 2018!». *ZERO*. 29. august 2018. Besøkt 29. november 2018.
2. ↑  «Teknologitiltak til topps i «Årets lokale klimatiltak»». *KS* **(norsk)**. Arkivert fra originalen 29. november 2018. Besøkt 29. november 2018.
3. ↑  «Flora vant Årets lokale klimatiltak 2018! – ZERO». *ZERO*. 7. november 2018. Besøkt 29. november 2018.
Må ikke forveksles med Lord Mayor of London.

**Borgermesteren i London** er en politisk posisjon i Storbritannias hovedstad London, som innehas av Sadiq Khan fra Labour. Borgermesteren i London blir valgt for en fireårsperiode, og har ansvar for budsjetter og strategisk planlegging for hele London. Ansvaret inkluderer transport, politi og brann, kulturelle strategier og økonomisk utvikling.

Historikk
---------

Vervet ble opprettet etter en folkeavstemning i Stor-London hvor 72% stemte for, og myndighetene vedtok Greater London Authority Act i 1999. Året etter fikk London sin første direkte valgte borgermester, der Ken Livingstone ble valgt etter en hendelsesrik valgkamp. Livingstone stilte som uavhengig kandidat etter å ha blitt vraket som Labourpartiets kandidat. Før valget i 2004 ble han tatt inn i varmen igjen, og han stilte til gjenvalg som kandidat for partiet. Denne gangen vant han med 55,4% av stemmene.

Ved valget i 2008 tapte han mot Boris Johnson fra det konservative partiet.

Liste over borgermestere
------------------------

| Navn | Portrett | Valgt | Periode | Parti |
| --- | --- | --- | --- | --- |
|  | Ken Livingstone |  | 2000 | 4. mai 2000 | 4. mai 2008 | *Uavhengig* |
|  | 2004 | Labour Party |
|  | Boris Johnson |  | 20082012 | 4. mai 2008 | 2016 | Det konservative parti |
|  | Sadiq Khan |  | 2016 | 2016 |  | Labour Party |

██ Uavhengig

██ Labour

██ Det konservative parti

Eksterne lenker
---------------

* (en-GB) Offisielt nettsted Rediger på Wikidata

* (en) Mayors of London – kategori av bilder, video eller lyd på Commons Rediger på Wikidata
* The Greater London Authority: Mayor of London Besøkt 6. mai 2015

| * v
* d
* r

* Stor-London
* London
* City of London

 |
| --- |
| Englands flagg | 
* *Londons bydeler*: Barking and Dagenham
* Barnet
* Bexley
* Brent
* Bromley
* Camden
* Croydon
* Ealing
* Enfield
* Greenwich
* Hackney
* Hammersmith and Fulham
* Haringey
* Harrow
* Havering
* Hillingdon
* Hounslow
* Islington
* Kensington and Chelsea
* Kingston
* Lambeth
* Lewisham
* Merton
* Newham
* Redbridge
* Richmond
* Southwark
* Sutton
* Tower Hamlets
* Waltham Forest
* Wandsworth
* Westminster

 |
| 
* City of London
	+ *Enklaver*: Inner Temple
	+ Middle Temple

 |
| 
* Greater London Authority
* Londonforsamlingen
* Borgermesteren

 |
Klauvene på hjort (*capreolus capreolus*). Forbein øverst, bakbein nederst
Klauvene på europeisk villsvin (*sus scrofa*)
For fjellet *Klauv*, se Klauv (Haugesund).
En **klauv** eller **klov** er hornkapselen som omgir tærnes siste ledd (endefalang) hos klovdyr. Kloven er i realiteten en omdannet klo som er bygd på lignende måte og har en tilsvarende funksjon som en hov. Den tilsvarer også primatenes negl.

Klauver og klauvdyr
-------------------

En klauv er essensielt sett et par hover, på tå nummer 3 og 4 på foten. Vanligvis brukes uttrykket om selve den ytterste horndelen av tåa, tilsvarende våre negler. Hos de fleste hovdyr vil også bitærne (tå nummer 2 og 5) være frie og bære egne negler. Uttrykket brukes av og til også om hele foten.

Pleie av klauver hos husdyr
---------------------------

Klovpleie på kyr har blitt svært viktig i de senere år i moderne landbruk. Slik som våre negler, vokser klauver hele tiden. Kyrs klauver vokser med om lag 6 centimeter i året. I et fritt liv ville klauven bli slitt ned av bruk, og når kyrne sto på betonggulv slites også klauvene, om ikke helt rett. Nå som det har blitt mer og mer vanlig med gummimatter i fjøs (påbudt fra 2006), har behovet for kløvpleie økt. Selv om kyrne går ute noen måneder, står de det meste av året på en gummimatte i fjøsen med nesten ingen slitasje på klovene.

Se også
-------

* Hov
* Klo

Referanser
----------

1. ↑  *klov* i Store norske leksikon på snl.no. Hentet 16. februar 2022 fra

|  |  |
| --- | --- |
| Oppslagsverk/autoritetsdata | Store norske leksikon **·** GND **·** NKC
 |
**Eric Thornton** (født 5. juli 1882 i Worthing, død 5. desember 1945 i Antwerpen) var en belgisk fotballspiller som deltok i de olympiske leker 1900 i Paris.

Thornton spilte på det belgiske laget *Université de Bruxelles*. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris under verdensutstillingen og OL 1900 i Paris. Det britiske laget *Upton Park F.C.* beseiret *Union des Sociétés Françaises de Sports Athlétiques* med 4-0 den 20. oktober 1900. Tre dager senere vant det franske laget over *Université de Bruxelles* med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.

OL-medaljer
-----------

* 1900 Frankrikes flagg Paris - Bronse Bronse i fotball Belgias flagg Belgia

Referanser
----------

1. ↑   Olympedia[Hentet fra Wikidata]

Eksterne lenker
---------------

* (en) Eric Thornton – Olympedia Rediger på Wikidata

* (en) Eric Thornton – Sports-Reference (OL-resultater – arkivert) Rediger på Wikidata

* (en) Eric Thornton – Transfermarkt Rediger på Wikidata

* (en) Eric Thornton – WorldFootball.net Rediger på Wikidata

* (en) Eric Thornton – EU-Football.info Rediger på Wikidata

* (en) Eric Thornton – Belgias fotballforbund Rediger på Wikidata
**Klaverkonsert i fiss-moll**, op. 20, er et tidlig verk av den russiske komponisten Aleksandr Skrjabin. Den ble komponert i 1896, da han var 24 år gammel. Det er hans første verk med orkester og den eneste klaverkonserten. Han skrev konserten på bare noen få dager høsten 1896, men var ikke ferdig med orkestreringen før mai året etter. Konserten ble urframført 23. oktober 1897.

Verket har, som mange andre av Skrjabins tidlige verker, klare Chopin-aktige trekk. Men orkestret har en mye mer aktiv og likeverdig rolle enn Chopin tillot i sine konserter. Intrikate polyrytmer og lange kromatiske linjer, dissonerende akkorder og voldsomme klimaks bidrar til en klar «russisk» kvalitet.

Konserten er forholdsvis kort, men teknisk krevende med store og raske arpeggioer og akkordpassasjer. Hyppige skiftninger i rytme og tempo samt tett samspill mellom orkester og solist gjør at konserten stiller store krav til prøvetid før framføring. Dette kan forklare hvorfor konserten er relativt lite spilt, Skjrabins popularitet tatt i betraktning.

Verket består av tre satser:

1. Allegro
2. Andante
3. Allegro Moderato

Eksterne lenker
---------------

* Pianopedia, Alexander Scriabin, Piano Concerto in F-sharp minor
* (en) Fritt tilgjengelige noter av Piano Concerto (Scriabin) i International Music Score Library Project

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Partido Demócrata Cristiano de Chile** (norsk: Chiles kristendemokratiske parti) er et politisk parti i Chile. Det ble grunnlagt i 1957. Partiet tilhører sentrum-venstre-alliansen Concertación de Partidos por la Democracia (Koalisjonen for demokrati).

Partiet var i opposisjon under president Salvador Allende. Det var også motstandere av Augusto Pinochets militærdiktatur, da politiske partier var forbudt. Etter at politiske partier igjen ble tillatt mot slutten av 1980-tallet, gikk Chiles kristendemokratiske parti sammen med Partido por la Democracia, Partido Socialista de Chile, Partido Radical Socialdemócrata i en allianse som var motstandere av Pinochets fortsatte kandidatur til presidentvervet og som ledet an i kampen for frie valg og demokrati.

Etter overgangen til demokrati i 1990 har alliansen Concertación de Partidos por la Democracia dominert Chilensk politikk og vunnet alle presidentvalg. Kristendemokraten Patricio Aylwin var president fra 1990 til 1994 og ble etterfulgt av partikollega Eduardo Frei Ruiz-Tagle i perioden 1994 til 2000. I de to påfølgende presidentperiodene har sentrum-venstre-alliansen besatt presidentposten med Ricardo Lagos fra det sosialdemokratiske Partido por la Democracia (2000 til 2006) og Michelle Bachelet fra sosialistpartiet (2006 til 2010). Ved presidentvalget i 2009-2010 stiller sentrum-venstre-alliansen igjen med Eduardo Frei Ruiz-Tagle som sin kandidat.

Ved valget til nasjonalforsamlingen i 2005 fikk Partido Demócrata Cristiano de Chile 20,8 % av stemmene til deputertkammeret og 29,7 % av stemmene i valget til senatet. Ved valget i desember 2009 vant partiet 14,2 av stemmene i valget til deputertkammeret og 16,6 % av stemmene i valget til senatet.

Referanser
----------

Eksterne lenker
---------------

* (es) Offisielt nettsted Rediger på Wikidata

* (en) Partido Demócrata Cristiano de Chile – kategori av bilder, video eller lyd på Commons Rediger på Wikidata
* Partido Demócrata Cristiano de Chile på Twitter Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Firstemmig sats** er en tradisjonell og vanlig brukt musikalsk satsteknikk som tar sikte på å fordele fire selvstendige stemmer, ofte representerert av de menneskelige stemmeleiene, altså sopran, alt, tenor og bass.

Den firstemmige satsen skal ved hjelp av et regelverk skape både homofon/vertikal overensstemmelse, og polyfon/horisontal selvstendighet. På denne måten får man stemmer som i seg selv er sangbare og interessante, og som følger kontrapunktiske regler, samtidig som de hele tiden danner akkorder, som følger en tonalt logisk progresjon. 

Firstemmig sats utviklet seg i det 17. århundre, fra homofone vokal- og instrumentalsatser, laget i renessansens stil. I dag regnes Johann Sebastian Bachs firstemmige sats som spesielt mønstergyldig, da den oppfyller alle satsens krav på en musikalsk svært vellykket måte.

Max Reger brukte firstemmig sats på en harmonisk sofistikert måte i både verdslig og sekulær musikk.

Litteratur
----------

* Roger Jeffs: *Satslære*, Gyldendal 1995, ISBN 9788205226883
* Sigvald Tveit: *Harmonilære fra en ny innfallsvinkel* Arkivert 12. mars 2017 hos Wayback Machine. Universitetsforlaget 2008, ISBN 9788215012117
* Ulrich Kaiser: *Der vierstimmige Satz, Kantionalsatz und Choralsatz.* Kassel 2002, ISBN 3-7618-1478-X.

Eksterne lenker
---------------

* Christian Köhn: *Einführung in die funktionale Harmonielehre: «8. Vierstimmiger Satz»*, matthies-koehn.de
* Ulrich Kaiser: *Choralsatz schreiben*, undervisningsmateriale, musikanalyse.net

|  |  |
| --- | --- |
| Oppslagsverk/autoritetsdata | GND
 |
**First Nations**, eller *Opprinnelige nasjoner (stammer)*, er et begrep som brukes i Canada for å betegne landets urbefolkning som foruten inuitter og métiser (avkom av fransk-kanadiere og indianere) har som hensikt å erstatte ordet «indianer». First Nations, inuitter og mestiser kalles kollektivt for Canadas urbefolkning (*Aboriginal peoples in Canada, First peoples of seepage eller Indigenous peoples*). Canadas First Nations representeres av en forsamling av First Nations.

Mennesker som tilhører First Nations i Canada har blitt tidligere referert til som innfødte kanadiere, urinnbygger og «autochthones» (= urinnbyggere, et begrep som benyttes av fransk-kanadiere). De er anerkjent offisielt av den kanadiske regjering som registrerte indianere om de har krav på stønad under forordning for indianere (*Indian Act*). 

Bruken av begrepet «innfødt amerikanere» (*Native Americans*) er ikke vanlig i Canada ettersom begrepet oppfattes å referere til urbefolkningen i utelukkende USA.

Se også
-------

* Etnografisk klassifikasjon av urfolk i Amerika
* Urfolk i Canada
* Inuitter i Canada

Eksterne lenker
---------------

* Naming guidelines — retningslinjer for navngivning fra den kanadiske regjering.
* Maple Leaf Web: Native Social Issues in Canada — sosial saker for urbefolkningen i Canada
* The Plains Cree: A Historical and Ethnographic Study — en historisk og etnografisk studie
* A History of Aboriginal Treaties and Relations in Canada — en historie om urbefolkningens traktater og forhold til Canada
* First Nations Studies Essays — studier og essay om First Nations

|  |  |
| --- | --- |
| Oppslagsverk/autoritetsdata | Canadian Encyclopedia
 |
Jan III Sobieski var storhetman før han ble konge.
**Hetman** var en embetstittel fra Det polsk-litauiske samveldet og blant kosakkene.

I Polen-Litauen
---------------

I Polen-Litauen oppstod tittelen i 1505, og betegnet da den øverste militære lederen etter kongen. I begynnelsen ble embedet opprettet ved behov, men fra 1581 var det fire permanente hetman-verv: En felthetman (*hetman polny*) og en storhetman (*hetman wielki*) i hver av delene i riket (Kongedømmet Polen og Storhertugdømmet Litauen). Vervene var i utgangspunktet gitt på livstid, og kunne ikke trekkes tilbake med mindre det var snakk om høyforræderi. Storhetmanen virket ved hoffet og var ansvarlig for generell administrasjon og hærens interesser. Felthetmanen befant seg vanligvis ute i felten med små militære avdelinger for å beskytte rikets grenser, særlig i øst. Felthetmanen var underlagt storhetmanen, og begge stillingene var uavhengige for Kongedømmet og Litauen (henholdsvis *hetman koronny* (Kongehetman, egentlig «Kronehetman») og *hetman litewski* (litauisk hetman)). Reformer i 1776 begrenset hetmanenes makt, og etter polens tredje deling i 1795 gikk tittelen ut av bruk.

I Ukraina
---------

Fra andre halvdel av 1500-tallet betegnet *hetman* også lederen for kosakkene i Ukraina. Man ble valgt inn i embedet, men hetmanen hadde likevel vide fullmakter og kunne egenhendig lage lover. Han var også øverste militære leder. Under Bogdan Khmelnytskijs styre var hetmanen også statsoverhode i Det kosakkiske hetmanatet. Kirill Razumovskij var hetman fra 1750 til 1764. Etter at kosakkene kom inn under Russland ble tittelen etter hvert avskaffet av Katarina II i 1764.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis
 |
Kolonimakter og kolonier i 1945. Eritrea var under britisk kontroll, men *de jure* fortsatt en italiensk koloni.
**Kolonimakt** er et land, som regel en stormakt, som har formell kontroll over andre land, og disse landene blir da betraktet som kolonier. 

De fremste kolonimaktene i verdenshistorien var Spania, Portugal, Frankrike og Storbritannia. Men også andre stater som Nederland, Belgia, Italia og Tyskland var kolonimakter. I motsetningen til de nevnte landene som hadde kolonier i andre verdensdeler koloniserte stormaktene Russland og Japan sine nærområder. USA var en tidligere koloni som formelt var imot kolonialisme (skjønt de hersket over Filippinene), og amerikansk ekspansjon tok derfor form av ren erobring av tidligere indianske og meksikanske områder, kjøp av land fra Russland, eller uformell, men svært reell dominans over andre land, spesielt i Latin-Amerika, såkalt *nykolonialisme*. Kolonialisme og nykolonialisme kalles også for imperialisme, og imperialisme har ført til mange millioner dødsfall rundt om i verden.

Se også
-------

* Imperium
* Kolonialisme

|  |  |
| --- | --- |
| Oppslagsverk/autoritetsdata | GND
 |
Inngangen til Universum.
Aula Nordica
**Universumhuset** (eller bare **Universum**) er en bygning plassert sentralt på Umeå universitets campus, som rommer Aula Nordica, studentforeningens ekspedisjon, restauranter, kafé, frisørsalong og lesesaler. Bygningen eies av Akademiska Hus .

Historie
--------

"*Att förse universitetet med ett allaktivitetshus var en viktig punkt på dagordningen vid 1960-talets slut. Iden kring en central byggnad där alla, studenter såväl som allmänhet, skulle kunna umgås, äta och koppla av växte fram i den anda av kollektiv gemenskap som präglade studentlivet vid tiden*", skriver Katrin Holmqvist i sin bok om arkitekturen ved Umeå universitet.

De første delene av huset stod ferdig i 1970, med en fløy for studentforeningen, danselokaler og en sentralt plassert restaurant. I 1988 ble *Aula Nordica* bygd. Den ble i 1997 ombygd og påbygd. I september 2006 ble Universumhuset gjenåpnet etter omfattende renovering.

Ved et idéseminar våren 2014 ble det presentert tre forslag til en ny ombygging av Universum, med ambisjoner om igjen å gjøre huset til en naturlig inngang til universitetet og et nav for informasjon og service, både til studenter, ansatte og besøkende.

Referanser
----------

1. ↑  «Arkivert kopi». Arkivert fra originalen 2. mai 2014. Besøkt 4. mai 2014.
2. ↑  Holmqvist, Katrin (1999). *UmU arkitektur. En bok om arkitekturen på Umeå universitet*. Umeå: Umeå universitet. s. 23. ISBN 91-7191-751-9. Libris 7618317.
3. ↑  Umeå universitet, 2014-04-02: "Tre förslag för framtidens Universum" Arkivert 5. mars 2021 hos Wayback Machine. Besøkt 4. mai 2014

Eksterne lenker
---------------

* Umeå universitet: Universum midt på campus
**Eklektisisme** (av gresk *eklektikos* «utvelgende») er en form for stilblanding. Det er en konseptuell tilnærming som ikke holder fast ved kun et enkelt paradigme eller et sett av regler. I stedet søker man løsninger med mulighet til å implisere og innarbeide flere ulike teorier, både innenfor form, stil og idé, der målet er å oppnå komplementær innsikt i studiet av et objekt eller tolkning av et tema.

Innenfor filosofien benyttes begrepet eklektisme i de situasjoner der det er ønskelig og ofte nødvendig å benytte ulike teorier med utgangspunkt i flere filosofer, for å oppnå en tilfredsstillende problemløsning med mulighet til praktisk anvendelse. Innen filosofi kan eklektisk kalles *multifaktoriell*, og en eklektisk analyse karakteriseres ved at man analyserer en helhet som summen av dets deler. Eklektisk tenkning betraktes da som det motsatte av dialektisk (der argument/filosofiretninger settes opp mot hverandre).

Referanser
----------

1. ↑   «eklektisisme», *Bokmålsordboka*
2. ↑   Kaiser, Lars; Ölander, Magnus, red. (1999): *Etnologiskt fältarbete*, Studentlitteratur, ISBN 91-44-00944-5

  

Portal: Kunst

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** Encyclopædia Universalis **·** LCCN **·** BNF **·** BNF (data) **·** NKC **·** BNE
 |
**Joakim Sjöhage** (født 27. september 1986 i Målsryd) er en svensk fotballspiller som for tiden spiller for Varbergs BoIS.

Sjöhage spiller spiss og har vært med på å vinne den svenske serien i 2006 for Elfsborg. Han har tidligere spilt for Målsryds IF og Dalsjöfors GoIF. Han signerte for SK Brann den 4. juli 2007. Sjøhage klarte imidlertid aldri å etablere seg på laget og spilte bare tre kamper for Brann, men dette var nok til at han fikk gullmedalsje som seriemester i 2007. 

Den 6. februar 2008 ble det gjort kjent at han vendte tilbake til Elfsborg gjennom en låneavtale som strakk seg ut sesongen 2008. Elfsborg hadde også opsjon på kjøp etter denne perioden. Etter at utlånsperioden var utløpt gikk han til Trelleborg, før han etter 2011-sesongen signerte for Varbergs BoIS.

Referanser
----------

1. ↑   FBref, FBref spiller-ID 5f14e544[Hentet fra Wikidata]
2. ↑   transfermarkt.com[Hentet fra Wikidata]
3. ↑  Roar Lyngøy (6. februar 2008). «Burde fått flere sjanser». bt.no. Arkivert fra originalen 7. februar 2008. Besøkt 7. februar 2008.

Eksterne lenker
---------------

* (en) Joakim Sjöhage – Transfermarkt Rediger på Wikidata

* (en) Joakim Sjöhage – WorldFootball.net Rediger på Wikidata

* (sv) Joakim Sjöhage – Sveriges fotballforbund Rediger på Wikidata

* (en) Joakim Sjöhage – FBref Rediger på Wikidata
**Joakim Pirinen** (født 28. mai 1961 i Solna i Sverige) er en svensk tegneserietegner, billedkunstner, forfatter og dramatiker. Han er i Sverige blant annet kjent for den satiriske, eksperimentelle og personlige tegneserien *Socker-Conny* og serier i en kunstnerisk raffinert undergrunnsstil.

Arbeid
------

Joakim Pirinen debuterte i 1983 med seriealbumet *Välkommen till sandlådan*. I 1985 kom det første seriealbumet om Socker-Conny, en tegneserie for voksne om en anarkistisk borderlinepersonlighet. Dette ble et gjennombrudd for Pirinen som tegneserieskaper. Han har ellers i flere år levert bidrag til blant annet det svenske tegneseriebladet og kulturtidsskriftet *Galago*. 

Joakim Pirinen har også hatt flere utstillinger som billedkunstner, blant annet på Moderna Museet i Stockholm i 1992. Hans debut som prosaforfatter kom i 2001 med *Den svenska apan*. Pirinen har også videreført sin uvanlige stil i en skuespilltrilogi om *Familien Bra*. Han har dessuten hatt spoken word-forestillinger med tekstene sine.

Med sin virtuose tegneteknikk og sitt distinkte kunstneriske uttrykk har Pirinen påvirket nye tegneseriekunstnere i Sverige siden 1980-tallet. Seriene og bildefortellingene hans er vanligvis tegnet med penn, pensel og svart tusj, og tegningene er preget av en ekspresjonistisk og surrealistisk stil med stor visuell oppfinnsomhet. Ofte er det grafiske eksperimenter med et vell av detaljer og presise og nervøse linjer og flater om hverandre, alt i svart og hvitt. Tonen er personlig og humoristisk, satirisk og rå, ofte med søte figurer i ellers til dels brutale motiver. I tillegg leker Pirinen fritt med språk, tid og rom. 

Joakim Pirinen bor og arbeider i Stockholm.

Bibliografi
-----------

### Tegneseriealbum

* 1983: *Välkommen till sandlådan*
* 1985: *Socker-Conny*
* 1987: *Gas*
* 1989: *Kvarteret Kniven*
* 1992: *Den sjunde björnen* (teckningar)
* 1995: *Split vision*
* 1998: *Stora boken om Socker-Conny*
* 1999: *Den universella bristen på respekt*
* 2004: *Ingens bästa vän*
* 2008: *Döda paret och deras «vänner»*

### Prosa

* 1993: *Familjen Bra och andra relationer*
* 2001: *Den svenska apan*

Priser og utmerkelser
---------------------

* 1986: Svenska serieakademins pris Adamsonstatyetten
* 1987: Seriefrämjandets pris Urhunden
* 1995: Aftonbladets Axel Liffner-pris
* 2001: Stockholms Stads Stora pris

Referanser
----------

1. ↑   Artists of the World Online, AKL Online kunstner-ID 42158344[Hentet fra Wikidata]
2. ↑   BD Gest', BD Gest' author ID 38796, besøkt 9. oktober 2017[Hentet fra Wikidata]

Eksterne lenker
---------------

* Forlaget Norstedts om Joakim Pirinen
* Den svenske Seriewikin om Joakim Pirinen
* Intervju i Dagens Nyheter januar 2008

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** MusicBrainz
 |
**Henry Barber Richardson** (født 19. mai 1889, død 19. november 1963) var en amerikansk bueskytter som deltok under OL 1904 i St. Louis og 1908 i London.

Richardson vant en olympisk bronsemedalje i bueskyting under OL 1904 i St. Louis. Han deltok på det amerikanske laget *Boston Archers* som kom på tredjeplass i lagkonkurransen, bak gullvinnerne *Potomac Archers* og *Cincinnati Archers*. De tre andre på bronselaget var; George Bryant, Wallace Bryant og Cyrus Dallin. Bryant beste plassering individuelt var en niendeplass i *double York round* og i *double American round* kom han på tiendeplass. Det var kun deltakere fra USA i bueskytingkonkurransene under OL 1904.

Fire år senere, under sommer-OL 1908 i London kom han på tredjeplass i double York round, bak William Dod og Reginald Brooks-King fra Storbritannia

OL-medaljer
-----------

* 1904 USAs flagg St. Louis - Bronse bronse i bueskyting, lagkonkurranse USAs flagg USA
* 1908 Storbritannias flagg London - Bronse bronse i bueskyting, double York round USAs flagg USA

Eksterne lenker
---------------

* (en) Henry B. Richardson – Olympedia Rediger på Wikidata

* (en) Henry B. Richardson – Sports-Reference (OL-resultater – arkivert) Rediger på Wikidata

* (en) Henry B. Richardson – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** NKC
 |
«***Radiovisa***» skal ifølge Alf Prøysen være et skillingstrykk som stammer fra en revy som het «Mr. Johnson i Gamlelandet» som ble spilt i Kongshavn. Prøysen var usikker på hvem som hadde laget visa, men antok at det kunne dreie seg om Henrik Fjeld.

Teksten
-------

**1.**Denna radioen liker jeg bra,  

den er både til hygge og nytte  

jeg må ha den hver time på da'n  

den har blitt meg i livet en støtte.  

Om jeg et eller sprer møkk  

kort sagt, det som sies kan på trøkk  

det går unna på en, to, tre  

jeg har radion å takke for det.  

  

**2.**Her til jul skulle jeg slakte en gris,  

jeg til foredrag om slakting lytta.  

Jeg sto ferdig med øksa presis  

grisen tenkte nå bær det mot gryta.  

Men så plutselig sa radion stopp  

grisen gjorde av glede ett hopp,  

enda lever den grisen i fred  

jeg har radioen å takke for det.  

  

**3.**Jeg kan ikke radion bli kvitt,  

jeg ligger og lytter om natta,  

og kona beklager seg titt  

for atte jeg helt har forlatt a.  

Men tvillinger det fikk a lell  

og så sprall a av sinne en kveld,  

så jeg barnerik enkemann ble  

jeg har radioen å takke for det.

Kilder
------

* De gamle visene 4 med Alf Prøysen, Forlaget For Alle, Oslo 1975
*Se også Swale (andre betydninger).*
Kisdon Force er en av Swales attraksjoner.
Swale i nærheten av Richmond.
**Swale** er en elv i Yorkshire, England. Den er en av de større bielvene til Ure, som så renner ut i Ouse og deretter Humber.

Elven har sitt utspring høyt opp i Yorkshire Dales, ved grensen mellom North Yorkshire og Cumbria og ikke langt fra stedet hvor elven Eden starter. Det første stykke er den bare en bekk, og den kalles egentlig ikke Swale før stedet hvor Birkdale Beck og Great Sleddale Beck møtes.

I nærheten av landsbyen Keld krysser den Pennine Way, og renner så østover gjennom kalkåsene i Swaledale.

Etter flere fossefall når den Richmond, hvor den passerer Richmond slott og travbanen i Catterick. Den vender så mot sør i Vale of Mowbray, hvor elven Wiske renner inn i den fra Northallerton og Cod Beck fra Thirsk. Den renner så inn i Ure rett øst for Boroughbridge, på et sted som kalles Swale Nab.

Etymologi
---------

Navnet Swale er fra det angelsaksiske ordet *Sualuae* i betydningen «rask» og ansvarlig for oversvømmer. Årlige nedbørstall på 1800 mm i overvannet og 1300 mm i nedre vann over et slipp på 148 meter i 32 km, gir bevis på dets navn. Elven hevdes å være den raskeste strømmende i England og det er kjent at dens nivåer kan stige til 3 meter på 20 minutter. Elven har gitt navn til dalen den renner gjennom, Swaledale.

Referanser
----------

1. ↑  «Origin of name» Arkivert 4. mars 2016 hos Wayback Machine. *Yorkshire Dales Rivers Trust*.
2. ↑  «River Swale» Arkivert 25. desember 2015 hos Wayback Machine. *Yorkshire Dales Rivers Trust*.

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames **·** GeoNames
 |
**Friends Fair Trade** er en norsk butikk innen segmentet rettferdig handel. Den første butikken i Storgata i Oslo åpnet i 2006. I 2011 åpnet butikk nummer to i Østbanehallen i Oslo. Butikken i Østbanehallen var åpen i kun ca. 6 måneder da leiekontrakten var midlertidig. I oktober 2012 åpnet en avdeling i Mathallen Oslo på Vulkan, Grünerløkka. Butikkene drives av den humanitære næringsdrivende stiftelsen Friends Foundation og overskuddet går til utviklingsprosjekter i sør.

Friends Fair Trade har Nordens største utvalg  av sertifiserte Fairtrade produkter, og de fleste produktene er i tillegg også økologiske, biodynamiske eller resirkulerte. I tillegg til økologiske Fairtrade-klær og dagligvarer finner man her bl.a. gave- og interiørprodukter, leker, musikkinstrumenter, smykker, sko, hygiene- og velværeprodukter, vesker, papirprodukter, bøker, fotballer og andre sportsballer, musikk, m.m. 

Nettbutikken sender over hele landet.

Friends Fair Trade distribuerer en rekke produkter til andre butikker, kiosker, kafeer, puber, restauranter, festivaler, etc. Blant produktene i distribusjonssortimentet er Ubuntu Fairtrade Cola, Divine sjokolade, og produkter fra Tropical Wholefoods, Traidcraft, Sekem, Cafe Direct, Natural Beverages, Planet Pure og Pants to Poverty. 

I tillegg tilbyr Friends Fair Trade rettferdige kaffeavtaleordninger, gavepakker og profileringsprodukter til arbeidsplasser.

Referanser
----------

1. ↑  «Åpnet butikk nummer to». *Handelsbladet FK*. 20.10.2011. [*død lenke*]
2. ↑
3. ↑  «Om oss». Friends Fair Trade. Besøkt 22.10.2011.
4. ↑

Eksterne lenker
---------------

* Butikkens hjemmeside
**Frifond** er en støtteordning som fordeler tilskudd til frivillig, demokratisk og lokal aktivitet for barn og unge i Norge. Ordningen forvaltes av Landsrådet for Norges barne- og ungdomsorganisasjoner og Norsk musikkråd, på vegne av Kulturdepartementet.

Ordningen ble etablert i 2000 på bakgrunn av Stortingsmelding nr. 27 (1996 – 97) *Om statens forhold til frivillige organisasjoner* og Stortingsmelding nr. 44 (1997 – 98) *Tilleggsmelding om statens forhold til frivillige organisasjoner, Styrking av aktivitet i lokale frivillige organisasjoner*. Midlene som deles ut, kommer fra overskuddet til Norsk Tipping.

Oppdeling
---------

Frifond er delt opp i 4 ulike deler:

* **Frifond organisasjon**, som fordeler midler til rundt 100 barne- og ungdomsorganisasjoner i Norge. Organisasjonene fordeler disse midlene videre til sine lokale lag
* **Frifond musikk**, som fordeler midler til organiserte grupperinger og strukturer der aktiviteten er musikkrelatert
* **Frifond teater**, som fordeler midler til aktiviter som teater og dans
* **Frifond barn og unge**, som fordeler midler til all annen aktivitet for barn og unge

Formål
------

I Kultur- og kirkedepartementets brev av 15. mars 2007 «Tilskudd 2007 til Frifond – statstilskudd og spillemidler» heter det:

«Formålet med tilskuddet er å bedre rammebetingelsene for frivillige organisasjoners og gruppers medlemsbaserte virke på lokalt nivå. Intensjonen er videre at tilskuddet skal nå ut til et bredt spekter av organisasjoner og grupper med ulike formål og aktivitetsgrunnlag».

Referanser
----------

1. ↑   St.meld. nr. 27 (1996 – 97)
2. ↑   St.meld. nr. 44 (1997 – 98)

Eksterne lenker
---------------

* Frifond

|  |  |
| --- | --- |
| Oppslagsverk/autoritetsdata | VIAF
 |
**Iain Dowie** (født 9. januar 1965 i Hertford, Hertfordshire i England) er en engelsk fotballtrener og tidligere fotballspiller. I sin karriere spilte han 59 kamper og laget 12 mål for landslaget til Nord-Irland.

Karriere
--------

Iain Dowie var trener for Crystal Palace FC fra 2003 og 2006 og klarte da nesten å holde klubben i Premier League. Han fikk samme tidspunkt en pris for månedens manager. I 2006 fikk han jobben som trener for Charlton FC, men fikk sparken allerede i november etter en elendig sesongstart. I 2007 signerte han som manager for Coventry FC, men fikk 11. november 2007, sparken i klubben. 17. mars 2010 tok han over Hull City etter at Phil Brown fikk sparken.

Referanser
----------

1. ↑   transfermarkt.com, Transfermarkt spiller-ID 149507, besøkt 9. oktober 2017[Hentet fra Wikidata]

Eksterne lenker
---------------

* (en) Iain Dowie – FIFA Rediger på Wikidata

* (en) Iain Dowie – UEFA Rediger på Wikidata

* (en) Iain Dowie – Transfermarkt Rediger på Wikidata

* (en) Iain Dowie – Transfermarkt (manager) Rediger på Wikidata

* (en) Iain Dowie – national-football-teams.com Rediger på Wikidata

* (en) Iain Dowie – Soccerbase.com Rediger på Wikidata

* (en) Iain Dowie – Soccerbase.com (manager) Rediger på Wikidata

* (en) Iain Dowie – FootballDatabase.eu Rediger på Wikidata

* (en) Iain Dowie – EU-Football.info Rediger på Wikidata

* (en) Iain Dowie – FBref Rediger på Wikidata
Tegning ca. 1820 av Vamana (til høyre) i møte med en demon. Begge bærer dhoti, tradisjonelle, draperte beinklær for mannlige hinduer. Vamana har ellers parasoll, rosenkrans og sandaler. Vamana er i indisk mytologi en av guden Vishnus reinkarnasjoner (hans femte avatar).
Den indiske frihetshelten Mahatma Gandhi under Saltmarsjen i 1930. Han valgte enkle, tradisjonelle klær, dhoti eller pancha, av selvspunnet bomull.

**Dhoti** (fra hindi धोती *dhōtī*) er tradisjonelle beinklær for mannlige hinduer. Plagget bæres først og fremst i India (særlig i de vestlige delstatene Gujarat, Rajasthan og Maharashtra), Bangladesh og Sri Lanka. Det består av ett, langt, firkantet tøystykke som blir drapert omkring livet og beina og så knyttet om livet nesten som skjørtliknende posebukser.

Dhotier kan draperes og knyttes på forskjellig vis. Det er også regionale varianter med egne navn, deriblant **pancha**.

Også indiske sarier kan svøpes til bukseform.

| Menn med dhoti, båret med side skjorter, i Delhi i India 2007. |

Se også
-------

* Sampot, svøpte, usydde bukser for begge kjønn i Kambodsja
* Phanom, svøpte, usydde knebukser for kvinner i Thailand
* Lendeklede
* Sarong, lungi (longyi), asiatiske skjørt og kilter
* Sari
* Toga

Eksterne lenker
---------------

* (en) Dhoti – kategori av bilder, video eller lyd på Commons Rediger på Wikidata
* Hvordan knyte en dhoti (på engelsk)
* Hvordan bære en dhoti (på engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin
 |
Kartet viser forskjellige lands kolonier i 1800.
Kartet viser forskjellige lands kolonier i 1945.
**Kolonialisme** er en utvidelse av et lands suverenitet over territorier utenfor landets egne grenser ved etablering av en koloni. Kolonialisme kan dessuten referere til den ideologi som legitimerer og promoterer dette systemet. Navnet stammer fra latin *colonia* som betyr «(utenbys) bosetning». For eksempel kommer navnet på byen Köln fra det samme ordet.

Bakgrunn
--------

Formålet med kolonialismen var som oftest å skape bedre politiske eller økonomiske vilkår for kolonimakten gjennom herredømme over viktige naturressurser. Kolonialismen kan således betraktes som et element i imperialismen. Det geografisk mest omfattende eksempel på kolonialisme er de europeiske makters erobringer på 1700-tallet og 1800-tallet. I kjølvannet av kolonialismen oppstod mange kriger, herunder også stammekriger og opprør på grunn av grenseinndelingene som ble foretatt av kolonimaktene.

I den europeiske middelalder var korsfarerstatene i Midtøsten, fra 1000-tallet til 1300-tallet, det første kolonilignende fenomen.[] Den tradisjonelle europeiske kolonialisme daterer seg tilbake til 1415, da Henrik Sjøfareren inntok den nordafrikanske havnebyen Ceuta og omdannet byens moské til en kristen kirke.

Storbritannia ble i løpet av 1700-tallet den ledende kolonimakten i Europa.

Afrika dannet fra begynnelsen av 1800-tallet til utbruddet av første verdenskrig i 1914 rammen om en rekke territorialkonflikter mellom de imperialistiske europeiske land, kalt kappløpet om Afrika.

På 1800-tallet var borgerlige nasjonalister i Europa forkjempere for å etablere kolonier, så industrien kunne få råvarer og markeder, men også for å bosette overtallige innbyggere.

Referanser
----------

1. ↑  Russell, P. E.: «Prince Henry the Navigator: A Life.» New Haven: Yale University Press, 2000
2. ↑  Hobson 2015, s. 106
3. ↑  Hobson 2015, s. 258–260

Kilder
------

* Hobson, Rolf, *Europeisk politisk historie 1750–1950*, Cappelen Damm Akademisk, 2015, ISBN 978-82-02-24316-6

Eksterne lenker
---------------

* «Colonialism», av Margaret Kohn, fra *Stanford Encyclopedia of Philosophy* (engelsk)
* «Empire In The Pre-Industrial World», av professor Richard J. Evans (engelsk)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Stanford Encyclopedia of Philosophy **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** HDS **·** NDL **·** NKC **·** BNE
 |
**Robin Tunney** (født 19. juni 1972 i Chicago) er en amerikansk skuespiller. 

Hun er best kjent for sine hovedroller i filmen The Craft og fra TV-seriene *Prison Break* og *The Mentalist*. Tunney er irsk-amerikansk etterkommer etter faren Pat, som var bilselger, som emigrerte fra hjemlandet Irland og vokste opp på South Side i Chicago, ved Orland Park. Moren hennes arbeidet som bartender. Hun ble oppdratt katolsk og hun ble utdannet ved katolske skoler. Hun fortsatte senere med å studere kunst ved Chicago Academy for the Arts. 

I en alder av 19 år, flyttet Tunney til Los Angeles, California og fikk flere tilbakevendende TV-roller som *Class of '96*, *Law & Order*, *Dream On* og *Life Goes On*. Hun ga sin banebrytende ytelse med rollen som en suicidal tenåring i *Empire Records*, og hun tiltrakk seg ytterligere oppmerksomhet ved å spille heks i filmen *The Craft*. Hun barberte hodet for sin rolle i *Records* og måtte dermed bære en parykk i *The Craft*. 

I 1997 spilte Tunney i Bob Gosses *Niagara*, Niagara med Henry Thomas i en forestilling som gjorde at hun ble tildelt skuespiller-prisen Volpi Cup i 1997 under Venice International Film Festival. Hun spilte hovedrollen i en pilot-episode av TV-serien *House* som en barnehage-lærer som kollapser og blir diagnostisert med dysfasi. Hun ble kreditert som «spesiell gjestestjerne» for sin rolle i denne episoden. 

Tunney giftet seg med produsent og regissør Bob Gosse den 4. oktober 1997 som hun tidligere hadde arbeidet i filmer. Men de skilte lag etter 5 år, i 2002. Siden 2007, har Tunney vært forlovet med den australske forfatteren og regissøren Andrew Dominik, men hun var single igjen, per august 2010. Hun er nå forlovet med Page Hamilton fra gruppen Helmet.

Eksterne lenker
---------------

* (en) Robin Tunney på Internet Movie Database Rediger på Wikidata

* (sv) Robin Tunney i Svensk Filmdatabas Rediger på Wikidata

* (da) Robin Tunney på Filmdatabasen Rediger på Wikidata

* (da) Robin Tunney på Scope Rediger på Wikidata

* (fr) Robin Tunney på Allociné Rediger på Wikidata

* (en) Robin Tunney på AllMovie Rediger på Wikidata

* (en) Robin Tunney hos Turner Classic Movies Rediger på Wikidata

* (en) Robin Tunney hos Rotten Tomatoes Rediger på Wikidata

* (en) Robin Tunney hos TV Guide Rediger på Wikidata

* (en) Robin Tunney hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
**Dhivehi** (dhivehi: ދިވެހި) er et indoarisk språk som blir talt av rundt 300 000 mennesker på Maldivene, hvor språket også er offisielt, og på den indiske øya Maliku, hvor det er kjent som mahl av politiske årsaker. Dhivehi antas å stamme fra maharashtri, et av prakritspråka utvikla fra sanskrit. Dhivehi er nært beslekta med singalesisk, som tales på Sri Lanka. Arabisk er det språket som har påvirka dhivehi mest; andre språk dhivehi er blitt påvirka av er singalesisk, tamilsk, malayalam, hindi, fransk, persisk, portugisisk og engelsk.

Lingvister er enige om at dhivehi er et indoarisk språk, og i nær slekt med singalesisk. Dhivehi er det sørligste indoeuropeiske språket. Sammen med singalesisk danner dhivehi undergruppa singelesisk-maldiviske språk. På grunn av den store spredninga av Maldivenes øyer har det danna seg regionale forskjeller i uttale og ordforråd. Disse er størst i nord og sør; folk fra Malé har f.eks. store vanskeligheter med å forstå dialekta som brukes på Addu.

Dhivehi blir skrevet med thaana, et alfabet som kun brukes for dhivehi, og skrives fra høyre til venstre. Det ble tidligere brukt et alfabet kalt dhives akuru, som ble skrevet fra venstre til høyre. Dhives akuru ble brukt på øyene fram til 1700-tallet, da islam kom til Maldivene, men ble fortsatt brukt i korrespondanse med Addu fram til begynnelsen av 1900-tallet. Det ble også brukt på små øyer og isolerte steder fram til 1960-tallet.

Dhivehi har et trenivås klassesystem i språket. Det første nivået, *reethi bas* eller *aadhe-vadainevvun*, blir brukt for å tiltale medlemmer av øverste klasse eller de av blått blod, men blir imidlertid i dag mest brukt på radio og fjernsyn. Neste nivå blir brukt for å vise respekt for eldre, offisielle tjenestemenn og fremmede, og kalles *labba-dhuruvun*. Det tredje nivået blir brukt i uformell dagligtale.

Referanser
----------

1. ↑  Ethnologues tall fra 2000

Eksterne lenker
---------------

* Mathaaran – En gaid til mahl

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** SUDOC
 |
***Kollvikabrev*** er en epistelsamling skrevet av Arild Nyquist og forlagt av H. Aschehoug & CO. (W. Nygaard) i Oslo 1978.

Epistler er diktning i form av brev, i dette tilfelle fra Arild Nyquist til leseren. Boka inneholder bilder, fabler, følelser og opplevelser. Arild Nyquist skriver om alt fra knekkebrød til døden, fra ping-pong til sildefiske, vær og vind og ølbrygging. Før utgivelsen av *Kollvikabrev* hadde noen av tekstene tidligere vært publisert i Basar, Dagbladet, Ny Tid og Morgenbladet.

  

«Så møtte jeg maleren E. en dag, grei fyr. Han hadde løsningen klar - han sa: Rull sammen et eksemplar av Aftenposten. Så stikker du dette ut av vinduet og pisser rolig og pent - gjennom avisrøret. Gjør du det? sa jeg. Selvfølgelig, sa han. Må det være Aftenposten? sa jeg. Helst, sa han. 

Nå bruker jeg Aftenposten. Jeg har brukt Aftenposten fem ganger. Jeg ruller den sammen til et bra langt rør, stikker tuten ut av vinduet - og mens jeg står inne i varmen og røker en bedagelig nattsigarett, tømmer jeg blæren pent og rolig gjennom avisrøret. Det er en herlig følelse - på mange måter.»

(fra «Om å mige i Aftenposten»)

Eksterne lenker
---------------

* (no) Boka hos Nasjonalbiblioteket
**Lipetsk** (russisk: Ли́пецк) er en by og administrativt senter i Lipetsk oblast i Russland. Den ligger ved elva Voronezj (i Dons nedbørfelt), rundt 400 km sørøst for Moskva. Innbyggertallet under folketellingen i oktober 2010 var 508 887.
Navnet betyr «Lindebyen», og har dermed samme språklige bakgrunn som Leipzig og Liepāja.

Historie
--------

Bosetningen ble grunnlagt på 1200-tallet som en festning mot mongolene, som ødela den fullstendig i 1284.

I 1703 ga Peter den store ordre om å bygge en støpejernsfabrikk for fremstilling av artilleriprosjektiler i området, nær forekomstene av jernmalm, og Lipetsk ble dermed grunnlagt på nytt. Den fikk innvilget byrettigheter i 1779.

I Weimarrepublikkens tid bedrev sovjetiske myndigheter og det tyske Reichswehr i fellesskap en hemmelig flybase som siden 1925 blant annet tjente til utprøving av fly og luftbårne våpensystemer og siden 1926 opplæring av tyske militærpiloter, noe som ifølge Versaillestraktaten var forbudt. Samarbeidet opphørte da nasjonalsosialistene kom til makten i 1933.

Økonomi
-------

De viktigste industriene i Lipetsk er jernmetallurgi, maskinbygging og metallarbeid.

Det tidligere stålkombinatet ble privatisert i 1992, og er med rundt 48 000 ansatte en av regionens største arbeidsgivere. Av annen industri kan nevnes metallfabrikken «Svobodnij Sokol» («Fri falk»), en traktorfabrikk, en rørfabrikk og en fabrikk for kjøleskap og husholdningsapparater. Industriområdene ligger hovedsakelig sør for Voronezj-elva.

Referanser
----------

1. ↑  ; besøksdato: 27. september 2022.
2. ↑  «Folketelling 2010 (PDF)» (PDF) **(russisk)**. Arkivert fra originalen (PDF) 23. mai 2013.
3. ↑  Wolf Oschlies (19. september 2009). «Symbiose der Geächteten». *Preußische Allgemeine Zeitung* (38 utg.): 10.

Eksterne lenker
---------------

* (ru) Offisielt nettsted Rediger på Wikidata

* (en) Lipetsk – kategori av bilder, video eller lyd på Commons Rediger på Wikidata
* gorodlip.ru (russisk)
* Lipetsk news Arkivert 2. april 2022 hos Wayback Machine. (russisk)
* Novolipetsk Stål NLMK

| * v
* d
* r
Byer i Lipetsk oblast |
| --- |
| Administrativt senter: Lipetsk |
| Flagget til Lipetsk oblast | Dankov **·** Grjazi **·** Jelets **·** Lebedjan **·** Tsjaplygin **·** Usman **·** Zadonsk | Russlands flagg |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** NKC **·** GeoNames **·** MusicBrainz
 |
**Gunhild Vegge** (født 4. september 1960 i Farsund) er en norsk illustratør og grafiker.

Gunhild Vegge vokste opp i Lyngdal i Vest-Agder. Hun har sin utdannelse og diplomoppgave fra kunst- og håndverksskolen i Oslo der hun gikk på grafisk linje fra 1981 til 1985. Hun har arbeidet som illustratør i flere bøker, men mest med rein billedkunst, særlig grafikk. Gunhild Vegge har blant annet samarbeidet med sin mann, billedkunstneren E. Lasse Kolsrud, om en rekke fargetresnitt med stiliserte og humoristiske motiver. I 2002 illustrerte de sammen poeten Henning Kramer Dahls barnebok *Treet som ikke sto stille*. Vegge og Kolsrud har ellers hatt en rekke utstillinger og er innkjøpt av Norsk kulturråd, Nasjonalgalleriet, Nord-Trøndelag Fylkesgalleri, Norsk Skogmuseum og Haugesund Billedgalleri.

I tillegg til sitt virke som billedkunstner underviser Vegge i tegning og maling ved Rælingen Kulturskole.

Eksterne lenker
---------------

* Fargetresnitt av Lasse Kolsrud og Gunhild Vegge[*død lenke*]
* Kort utstillingsbiografi
* Malerier og grafikk

Portaler: Litteratur | Kunst

|  |  |
| --- | --- |
| Oppslagsverk/autoritetsdata | KulturNav
 |
***Liparopus*** er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.

Utseende
--------

Middelsstore (3 – 10 mm), slanke biller, mer eller mindre sylindrisk kroppsform. De fleste artene er mer eller mindre gul- eller brunaktige. **Hodet** er ganske stort, gjerne mer eller mindre firkantet, og skilt fra brystskjoldet (pronotum) ved en tydelig, smal "hals". Fasettøynene er vanligvis ganske små og antennene tynne. Antennene er festet under en "hylle" dannet av pannens fremkant. **Brystskjoldet** (pronotum) er gjerne lengre enn bredt, noen ganger smalere enn hodet. **Dekkvingene** er omtrent så lange som brystskjoldet, omtrent parallellsidige. **Bakkroppen** er lang og mer eller mindre sylindrisk, oftest kraftig punktert. **Beina** er vanligvis ganske korte, og, særlig hos den artsrike slekten *Lathrobium*, kraftige, tilpasset graving.

Levevis
-------

Smalkortvingene er bakkelevende rovdyr som særlig finnes på litt fuktige steder.

Utbredelse
----------

Slekten er utbredt i det sentrale Afrika.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien åtsel- og rovbiller, Staphylinoidea
			* Familien kortvinger (Staphylinidae) Latreille, 1802
				+ Underfamilien smalkortvinger, Paederinae Fleming, 1821
					- Stammen **Paederini** Fleming, 1821
						* Understammen Dolicaonina Casey, 1905
							+ Slekten ***Liparopus*** Fagel, 1958
								- *Liparopus intermedius* (Cameron, 1945)

Referanser
----------

1. ↑  «Artsdatabankens artsopplysninger». Artsdatabanken. 15. november 2020. Besøkt 15. november 2020.
2. ↑  Fagel, G. 1958. Paederini (Coleoptera Polyphaga) Fam. Staphylinidae. I: *Exploration du Parc National de l'Upemba, Mission G. F. de Witte... (1946–1949)* 51: 1–470.

Eksterne lenker
---------------

* (en) *Liparopus* i Global Biodiversity Information Facility Rediger på Wikidata

* *Liparopus* – detaljert informasjon på Wikispecies Rediger på Wikidata
* Kortvinger – Tree of life. (engelskspråklig)